L 149/22 Jurnalul Oficial al Uniunii Europene 12.6.2009 REGULAMENTUL (CE) NR. 495/2009 AL COMISIEI din 3 iunie 2009 de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European şi al Consiliului în ceea ce priveşte Standardul Internaţional de Raportare Financiară IFRS 3 (Text cu relevanță pentru SEE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1606/2002 al Parla- mentului European și al Consiliului din 19 iulie 2002 privind aplicarea standardelor internaționale de contabilitate (!), în special articolul 3 alineatul (1), întrucât: (1)  Prin Regulamentul (CE) nr. 1126/2008 al Comisiei (?) s- au adoptat anumite standarde şi interpretări interna- ționale existente la 15 octombrie 2008. (2) La 10 ianuarie 2008, Consiliul pentru standarde interna- ționale de contabilitate (IASB) a publicat Standardul Inter- național de Raportare Financiară IFRS_ 3 (revizuit) Combinări de întreprinderi, denumit în continuare „IFRS 3 revizuit”. IFRS 3 revizuit stabileşte principiile şi normele privind modul în care un dobânditor dintr-o combinare de întreprinderi trebuie să recunoască și să evalueze, în evidenţele sale contabile, diferitele elemente (cum ar fi activele identificabile, datoriile asumate, interesele care nu controlează şi fondul comercial) legate de tratamentul contabil al tranzacției de achiziție. De asemenea, acesta specifică informațiile privind astfel de tranzacţii care trebuie prezentate. (3)  Consultarea Grupului de experţi tehnici (TEG) din cadrul Grupului consultativ european pentru raportări financiare (EFRAG) confirmă faptul că standardul IFRS 3 înde- plineşte criteriile tehnice pentru adoptare stabilite la articolul 3 alineatul (2) din Regulamentul (CE) nr. 1606/2002. În conformitate cu Decizia 2006/505/CE a Comisiei din 14 iulie 2006 de instituire a Grupului de examinare a avizelor privind standardele contabile în vederea consilierii Comisiei cu privire la obiectivitatea și neutralitatea avizelor Grupului consultativ european pentru raportări financiare (EFRAG) (7), grupul de examinare a avizelor privind standardele contabile a analizat avizul EFRAG privind adoptarea și a confirmat Comisiei că acesta este echilibrat și obiectiv. JO L 243, 11.9.2002, p. 1. () JO L 320, 29.11.2008, p. 1. JO L 199, 21.7.2006, p. 33. (4)  Adoptarea IFRS 3 revizuit implică, prin urmare, amen- damente la IFRS 1, IFRS 2, IFRS 7, la Standardele Inter- naționale de Contabilitate IAS 12, IAS 16, IAS 28, IAS 32, IAS 33, IAS 34, IAS 36, IAS 37, IAS 38, IAS 39 şi la Interpretarea 9 a Comitetului pentru Interpretarea Stan- dardelor Internaţionale de Raportare Financiară (IFRIC), pentru a se asigura coerența între standardele interna- ționale de contabilitate. (5) Prin urmare, este necesar ca Regulamentul (CE) nr. 1126/2008 să fie modificat în consecință. (6)  Măsurile prevăzute de prezentul regulament sunt conforme cu avizul Comitetului de reglementare contabilă, ADOPTĂ PREZENTUL REGULAMENT: Articolul 1 Anexa la Regulamentul (CE) nr. 1126/2008 se modifică după cum urmează: 1. Standardul Internațional de Raportare Financiară IFRS 3 Combinări de întreprinderi se înlocuieşte cu IFRS 3 revizuit conform anexei la prezentul regulament; 2. IFRS 1, IFRS 2, IFRS 7, Standardele Internaţionale de Conta- bilitate IAS 12, IAS 16, IAS 28, IAS 32, IAS 33, IAS 34, IAS 36, IAS 37, IAS 38, IAS 39 şi Interpretarea 9 a Comitetului pentru Interpretarea Standardelor Internaţionale de Raportare Financiară (IFRIC) se modifică în conformitate cu amenda- mentele la IFRS 3 menționate în anexa la prezentul regu- lament. Articolul 2 Societăţile aplică IFRS 3 revizuit, astfel cum este menționat în anexa la prezentul regulament, cel târziu de la data începerii primului său exercițiu financiar după data de 30 iunie 2009.